
LIETUVOS RESPUBLIKOS ŽEMĖS ŪKIO MINISTERIJOS
1-ASIS EUROPOS SĄJUNGOS PARAMOS SKYRIUS

AIŠKINAMASIS RAŠTAS
DĖL ŽEMĖS ŪKIO MINISTRO 2015 M. GRUODŽIO 4 D. ĮSAKYMO NR. 3D-897 „DĖL PARAMOS UŽ ŽEMĖS ŪKIO NAUDMENAS IR KITUS PLOTUS BEI GYVULIUS PARAIŠKOS IR 2016–2020 METŲ TIESIOGINIŲ IŠMOKŲ ADMINISTRAVIMO BEI KONTROLĖS TAISYKLIŲ PATVIRTINIMO“ PAKEITIMO
2021 m.                      
21D-

____________________ Nr. __________________
Vilnius


Įsakymo projektas parengtas atsižvelgiant į pareiškėjų prašymus ir artėjantį 2021 m. žemės ūkio naudmenų ir kitų plotų deklaravimą.
Įsakymo tikslas – patikslinti ir atnaujinti Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisykles, pakeisti susietosios paramos už daržoves, sodus ir uogynus reikalavimus, leisti pareiškėjams aprašyti kontrolinių žemės sklypų pakitimus visus metus, pakeisti šiltnamių įregistravimo datą Nekilnojamojo turto registre, suteikti galimybę deklaruojant atnaujinti ir ūkininko ūkį, užtikrinti nupjautos žolės išvežimą iš lauko, patikslinti žaliojo pūdymo apibrėžimą ir reikalavimus, nesuteikti galimybės pareiškėjams, deklaruojantiems 30 ha ir didesnį javų ir rapsų plotą, pažymėti auginamą augalų veislę kaip nežinomą, atsisakyti savanoriškos paramos skyrimo ūkininkus vienijančioms asociacijoms. Taip pat, vykdant Strateginio planavimo komiteto posėdžio, įvykusio 2021 m. vasario 15 d., (2021-02-22 protokolas Nr. 8D-48 (5.50 E)) nutarimą, papildyti žemės ūkio naudmenų ir kitų plotų klasifikatorių naujais kodais, kuriais būtų deklaruojami mišrūs daržovių, sodų ir uogynų plotai, taip užtikrinant, kad susietąją paramą galėtų gauti ir smulkūs ūkiai.  
Įsakymu siekiama užtikrinti, kad pareiškėjams Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisyklių nuostatos būtų suprantamesnės, lengviau įgyvendinamos, mažėtų administracinė našta.
Įsakymas susijęs su VĮ Žemės ūkio informacijos ir kaimo verslo centro ir Nacionalinės mokėjimo agentūros prie Žemės ūkio ministerijos veiklos sritimis.
Įsakymo projektas 10 d. d. bus skelbiamas Lietuvos Respublikos Seimo kanceliarijos teisės aktų informacinės sistemos Projektų registravimo posistemyje minėtų bei kitų suinteresuotų institucijų ir visuomenės pastaboms bei pasiūlymams pateikti.
Atliktas įsakymo projekto antikorupcinis vertinimas, pridedama 5 lapai. 

Vedėja											      Rasa Motiejaitė

Jolita Kavaliauskaitė, tel. 239 1148

